cc374b24cd706b42415eec2cb0ee78d7
hvorfor vil tryg gerne være større?
tryghed.dk
2021.04
tryg er allerede i dag danmarks førende skadesforsikringsselskab og er også tilstede i norge og sverige. med opkøbet styrker tryg sin forretning betydeligt i særligt de to lande. opkøbet er derfor et rigtig godt match og en unik mulighed for at rykke tryg til et helt nyt niveau. hvis handlen kommer på plads, vil tryg være skandinaviens førende skadesforsikringsselskab og kunne høste betydelige stordriftsfordele. stordriftsfordele kan fx være, hvis tryg skal have nye it-systemer, så bliver udgifterne fordelt på flere kunder. tryg vil på den baggrund på længere sigt bedre kunne udvikle konkurrencedygtige produkter til kunderne.
9ac48e10558c0b9008f6ce2baf9f0379
hvordan er trygs opkøb en fordel for mig som medlem af tryghedsgruppen?
tryghed.dk
2021.04
når det går godt for tryg, går det godt for tryghedsgruppen. tryghedsgruppen vil være den absolut største aktionær i det nye og større tryg og vil dermed i årene fremover få et betydeligt større udbytte end i dag. penge som i vid udstrækning går tilbage til medlemmerne i form af medlemsbonus, medlemsaktiviteter og et levende medlemsdemokrati, hvor man kan stemme til valgene og dermed få direkte indflydelse på, hvordan trygfonden og tryghedsgruppen i fremtiden skal udvikle sig.   
efd34b5a3a366880417f88b372394d2d
hvad betyder det for min medlemsbonus?
tryghed.dk
2021.04
som udgangspunkt ingenting. den årlige medlemsbonus besluttes af tryghedsgruppens repræsentantskab og er afhængig af, hvordan det står til med vores samlede økonomi. i 2020 udbetalte vi lige godt en milliard kroner til vores medlemmer, som er kunderne i tryg og alka. ambitionen er helt klart også i fremtiden at udbetale medlemsbonus. trygs opkøb er med til at sikre et stærkt og langtidssikret fundament for netop at kunne gøre det.
8516f6b04d59627395f15b5a25c45b50
hvad betyder det for trygfondens almennyttige arbejde?
tryghed.dk
2021.04
vi er særligt stolte af, at vi år efter år er med til at styrke trygheden i danmark gennem trygfonden. i 2020 regner vi med at støtte omkring 700 projekter og bruge ca. 650 millioner kroner på at gøre danmark til et mere trygt samfund. både lokalt og nationalt. vores repræsentanter har netop besluttet at fortsætte uddelingsniveauet for 2021. med trygs opkøb vil tryghedsgruppen sikre sig det økonomiske fundament, der skal til for fortsat at dele betydelige midler ud til gavn for trygheden i danmark. vi kommer derfor også til at have livreddere på strandene, opsætte hjertestartere og støtte mange andre tryghedsskabende projekter de kommende år.
d379aa47976333c9a5fadc8b55f01bb5
hvad betyder det for mine forsikringer?
tryghed.dk
2021.04
med opkøbet bliver tryg skandinaviens førende skadesforsikringsselskab. et stærkt og effektivt selskab som i fremtiden vil være endnu bedre i stand til at tilbyde relevante og konkurrencedygtige forsikringer og ydelser, som kunderne efterspørger. man vil få ny inspiration og innovation ind i selskabet fra udlandet, som vil udvikle hele tryg til gavn for kunderne. med hensyn til den enkelte kundes forsikringer vil de som udgangspunkt have samme dækning og pris som før, opkøbsplanerne blev meldt ud.

